# Panzerkampfwagen III

### от Уикипедия, свободната енциклопедия

Pz.Kpfw.III A Тактико-технически данни
опитен образец | 1936 г.
на въоръжение от | 1937 г.
на въоръжение в | Германия
дължина | 5,69 м.
ширина | 2,81 м.
височина | 2,34 м.
тегло | 15,4 т
окачване | листови ресьори
макс. скорост | 32 км/ч. (по шосе) 18 км/ч. (прес. терен)
запас от ход | 165 км. (по шосе) 165 км. (прес. терен)
широчина на ров | 2,7 м.
вертикално препятствие | 0,6 м.
основно въоръжение | 37 мм оръдие KwK 37 L/45
допълнително въоръжение | 3 x 7,92 мм картечница MG 34
дебелина на бронята | 10-14,5 mm
силова установка | 6 силиндров "Maybach" HL 108TR 250 к.с. (184 kW)
екипаж | 5 души

Panzerkampfwagen III (съкр. Pz.Kpfw.III) е немски среден танк, използван в хода на Втората световна война. На базата на шасито на танка са създадени множество бойни и специални машини.

## [редактиране] История

В начлото на 1934 г. Службата по въоръжение на Сухопътните войски (Heereswaffenamt) обявява конкурс за проектирането на бойна машина за командирите на роти (Zugfuhrerwagen - ZW) с тегло 15 т., въоръжена с 37 мм оръдие. Участие в конкурса вземат четири компании - Friedrich Krupp АС, Rheinmetall-Borsig, MAN и Daimler-Benz.

До средата на 1936 г. компаниите са готови с прототипите си и през есента същата година започват изпитанията им на полигоните в Кумердорф и Улм. След края на изпитанията за победител е обявен прототипа на компанията Daimler-Benz, която получава поръчка да произведе първата, т.нар. "нулева серия".

Производството на първите машини започва в началото на 1937 г. Произведени са общо 10 машини, като от тях само 8 са напълно завършени.

Новата машина получва армейското обозначение Panzerkampfwagen III, съкратено Pz.Kpfw.III. Съгласно Специалната номенклатура (нем.Kraftfahrzeuge Nummersystem der Wermacht) на Управлението по въоръжение машината получава обозначението SdKfz 141.

## [редактиране] Техническо описание

Средният танк Pz.Kpfw.III има класическа за немското танкостроене компоновка - с предноразположена трансмисия. Корпусът е разделен на три отделения за управление (трансмисионно), бойно и моторно.

Отделението за управление се намира в предната част на танка. В него са разположени приводите за управление, контролните прибори, главният фрикцион, скоростната кутия, планетарният механизъм, картечницата, радиостанцията, местата на механик-водача и стрелца-радист.

Бойното отделение е разположено в средата на корпуса. В него са разположени местата на командира, мерача и пълнача, въоръжението, боекомплекта, приборите за наблюдение и прицелните прибори. В пода на е монтиран карданния механизъм, закрит с кожух.

Моторното отделение се намира в задната част на корпуса. В него е монтиран двигателят, радиаторите на охладителната система, горивният и масленият резервоари.

### [редактиране] Корпус

Корпусът на танка е изграден от заварени, закалени бронелистове, направени от хромирана стомана. По повърхността на бронелистовете е положена циментация. Отделните части на корпуса са съединени с болтове и ъглови крепители. На модификациите от Ausf.Е до Ausf.L от двете страни на корпуса, между втора и трета опорна ролка са монтирани евакуационни люкове.

В дъното са монтирани пет малки люка за ревизионни работи. В предната горна част на корпуса са монтирани наблюдателни прорези, прикрити с триплекс, а в ляво - наблюдателният прибор на механик-водача KFF 1 (Ausf.А—D) или KFF 2 (Ausf.Е—N) и процеп за наблюдение с капак.

Над моторното отделение са монтирани два големи и два малки люка за достъп до различните агрегати на силовата установка.

### [редактиране] Купола

Куполата е шестоъгълна, разположена симетрично спрямо оста на танка. Изпълнена е от заварени по между си бронелистове. Оръдието, картченицата и телескопическият прицел са монтирни в специална маска в предната й част. Вляво и дясно от маската има по един процеп за наблюдение с триплексово стъколо, които се прикриват с бронекапаци.

Мехънизмът за въртене на куполата е механичен, с двоен привод за управление - вляво с ръчка и вдясно с маховик от оръдието. Предвидена е ръчка за превключване оборотите на въртене - бавни и бързи.

В задната част на покрива на куполата е монтирана командирска куличка с люк. В зависимост от модификацията люковете на кулата и наблюдателните процепи са различен тип. В задната част на куполата са монтирани два люка за стрелба с личното оръжие.

### [редактиране] Ходова част и окачване

Ходовата част на базовата машина Ausf.A се състои от пет сдвоени, гумирани опорни ролки с голям диаметър, две гумирани поддържащи ролки, водещо колело с предно разположение и направляващо колело. Окачването е индивидуално, пружинно. Веригата е с ширина 360 мм.

Ходовата част при модификациите Ausf.B-D се състои от осем сдвоени гумирани опорни ролки с малък диаметър, три гумирани поддържащи ролки, водещо колело с предно разположение и направляващо колело. Окачването на всяка тележка е индивидуално, на правоъгълни или елиптични листови ресьори. Веригата е с ширина 360 мм.

Ходовата част при модификациите Ausf.Е-G се състои от от шест сдвоени гумирани опорни ролки с диаметър 520 мм, три гумирани поддържащи ролки с диаметър 310 мм, водещо колело с предно разположение и направляващо колело. Окачването е торосионно, като неподвижната част на торосиона е закрепена на специален палец и е снабден с направляващо устройство за разтоварване на страничните усилия. Първата и шестата опорни ролки са снабдени с телескопичен амортизатор. Ширината на веригата е 360 мм.

### [редактиране] Силова установка

В зависимост от модификацията на танковете Pz.Kpfw.III са монтирани двигатели "Maybach" HL 108TR, HL 120TR HL и 120TRM. Двигателите са 12-цилиндрови, V-образни, карбураторни, четиритактови. Мощността на различните модели е HL 108TR - 250 к.с. (184 kW) при 3000 об/мин. и HL 120TR HL или 120TRM - 300 к.с. (220 kW) при 3000 об/мин. Диаметър на цилиндрите HL 108TR - 100 мм и HL 120TR HL или 120TRM - 165 мм., а обема - 10 838 см³ и 11 867 см³, съответно. Степен на сгъстяване - 6,5.

Горивната система при различните модификации се състои от 2 резервоара с обща вместимост 300 л. (Ausf.A-D) или 1 резервоар с вместимост 320 л. (Ausf.Е-N). Подаването на горивото е принудително, с помощта на две или три горивни помпи Solex ЕР100, диафрагмен тип. Карбураторите са два тип Solex 40 JFF II. За гориво се използва етилиран бензин с октаново число не по-ниско от 74. Разход на гориво 287 л. на 100 км. (при движение по шосе).

Охладителната система е водна с два водни радиатора и два вентилатора. Емкост на охладителната система - 70 л.

### [редактиране] Трансмисия

Трансмисията се състои от карданна предавка, главен фрикцион, скоростна кутия, поворотен механизъм и бордови предавки. При модификациите Ausf.A-С е монтиран многодисков главен фрикцион и скоростна кутия с 5 предавки, а при Ausf.D скоростната кутия е с 6 предавки. На останалите модификации са монтирани три вида трансмисия:

- главен фрикцион от сух тип с механическо управление, механически спирачки и скоростната кутия е с 6 предавки;

- главен фрикцион от сух тип с механическо управление, хидравлически спирачки и скоростната кутия е с 6 предавки;

— маслен многодисков главен фрикцион с пневмохидравлическо преселекторно управление, хидравлически спирачки и безвална скоростна кутия с 10 предавки.

### [редактиране] Въоръжение

Поради големият брой модификации танкът Pz.Kpfw.III има различно оръдейно въоръжение.

- Pz.Kpfw.III Ausf.А—G е монтирано 37 мм оръдие KwK L/45 на компанията Rheinmetall-Borsig с дължина на цевта 45 кал. (1717 мм) и тегло - 195 кг. Вертикалното прицелване е в рамките от -10° до +20°. Затворът е клиновиден, вертикален, полуавтоматичен, а спусъкът - електрически. Оръдието има скорострелност 15-18 истр/мин. Боекомплект в зависимост от модификацията: 150 (Ausf.А), 121 (Ausf.В—D) или 131 снаряда (Ausf.Е—G). Боеприпаси:
  - бронебоен подкалибрен снаряд PzGr 40 с тегло 0,685 кг. и начална скорост 745 м/с;
  - околъчно-фугасен снаряд SprGr 18 с тегло 0,615 кг. и начална скорост 725 м/с.

- Pz.Kpfw.III Ausf.G-J е монтирано 50 мм оръдие KwK 38 L/42 на компанията Rheinmetall-Borsig с дължина на цевта 42 кал. (2100 мм) и тегло - 400 кг. Вертикалното прицелване е в рамките от -10° до +20°. Затворът е клиновиден, вертикален, полуавтоматичне (копирен тип), а спусъкът - електрически. Оръдието има скорострелност 15 истр/мин. Боекомплект в зависимост от модификацията е 97 — 99 снаряда. Боеприпаси:
  - бронебоен снаряд PzGr 39 с тегло 2,06 кг. и начална скорост 685 м/с;
  - бронебоен подкалибрен снаряд PzGr 40 с тегло 0,925 кг. и начална скорост 1050 м/с;
  - околъчно-фугасен снаряд SprGr 38 с тегло 1,823кг. и начална скорост 450 м/с.

- Pz.Kpfw.III Ausf.J-М е монтирано 50 мм оръдие KwK 39 L/60 на компанията Rheinmetall-Borsig с дължина на цевта 60 кал. (3000 мм) и тегло - 435 кг. Вертикалното прицелване е в рамките от -10° до +20°. Затворът е клиновиден, вертикален, полуавтоматичне (копирен тип), а спусъкът - електрически. Оръдието има скорострелност 15 истр/мин. Боекомплект в зависимост от модификацията е 84 — 92 снаряда. Боеприпаси:
  - бронебоен снаряд PzGr 39 с тегло 2,06 кг. и начална скорост 835 м/с;
  - бронебоен подкалибрен снаряд PzGr 40 с тегло 0,925 кг. и начална скорост 1190 м/с;
  - бронебоен подкалибрен снаряд PzGr 40/1 с тегло 1,07 кг. и начална скорост 1130 м/с;
  - околъчно-фугасен снаряд SprGr 38 с тегло 1,823 кг. и начална скорост 550 м/с.

- Pz.Kpfw.III Ausf.N е монтирано 75 мм оръдие KwK 37 на компанията Rheinmetall-Borsig с дължина на цевта 24 кал. (1765,3 мм) и тегло - 490 кг. Вертикалното прицелване е в рамките от -10° до +20°. Затворът е клиновиден, вертикален, полуавтоматичне (копирен тип), а спусъкът - електрически. Боекомплект в зависимост от модификацията е 56 — 62 снаряда. Боеприпаси:
  - бронебоен снаряд KgrRotPz с тегло 6,8 кг. и начална скорост 385 м/с;
  - комулативни снаряди Gr 38Н1/А и В с тегло 4,44 кг. и начална скорост 450 м/с;
  - комулативен снаряд Gr Gr 38Н1/С с тегло 4,8 кг. и начална скорост 485 м/с;
  - околъчно-фугасен снаряд SprGr 38 с тегло 5,73 кг. и начална скорост 450 м/с.
  - димен снаряд NbGr с тегло 6,21 кг. и начална скорост 455 м/с.

Противооткатната система на оръдието при всички модификации се състоят от хидравличен спирач на отката и хидропневматично накатно устройство. Разположена е от двете страни на оръдието - отдясно откатния спирач, а отляво - накатното устройство.

Прицелното оборудване на оръдието е различно в зависимост от модификацията: танковете въоръжени с 37 мм оръдие са снабдени с монокулярен телескопичен прицел TZF 5а, танковете въоръжени с 50 мм оръдие KwK 38 - с TZF 5d, танковете въоръжени с 50 мм оръдие KwK 39 - с TZF 5е, а модификацият Ausf.N с TZF 5b. Всички прицели имат 2,4-кратно увеличение.

Допълнителното въоръжение в зависимост от модификацията на танка е различно:

- Pz.Kpfw.III Ausf.А—G - 3 х 7,92 мм картечници MG 34 на компанията RheinmetaII-Borsig. Две са сдвоени с оръдието, а третата е монтирана в корпуса. Боекомплект - 4425 патрона.

- Pz.Kpfw.III Ausf.G-N - 2 х 7,92 мм картечници MG 34 на компанията RheinmetaII-Borsig. Едната картечница е сдвоена с оръдието, а втората е монтирана в корпуса. Боекомплект - 2700 до 4950 патрона. На командирските танкове при модификациите Ausf.L—N е предвидена възможността за монтиране на зенитна картечница.

Прицелното оборудване на курсовата картечница при всички модификации е телескопичен прицел KZF 2 с 1,8-кратно увеличение.

Въоръжение на различните модификации Pz.Kpfw.III
Модификация | Година на производство | Тип на оръдието | Шаси
Pz.Kpfw.III Ausf A (Sd.Kfz.141) | 1937 г. | 37 мм L/45 | къса база
Pz.Kpfw.III Ausf B (Sd.Kfz.141) | 1937 г. | 37 мм L/45 | къса база
Pz.Kpfw.III Ausf C (Sd.Kfz.141) | 1937-1938 г. | 37 мм L/45 | къса база
Pz.Kpfw.III Ausf D (Sd.Kfz.141) | 1938 г. | 37 мм L/45 | къса база
Pz.Kpfw.III Ausf E (Sd.Kfz.141) | 1938-1939 г. | 37 мм L/45 (ранен модел) 50 мм L/42 (късен модел) | къса база
Pz.Kpfw.III Ausf F (Sd.Kfz.141) | 1939-1940 г. | 37 мм L/45 (ранен модел) 50 мм L/42 (късен модел) | къса база
Pz.Kpfw.III Ausf G (Sd.Kfz.141) | 1940-1941 г. | 37 мм L/45 (ранен модел) 50 мм L/42 (късен модел) | къса база
Pz.Kpfw.III Ausf H (Sd.Kfz.141) | 1940-1941 г. | 50 мм L/42 (ранен модел) 50мм L/60 (късен модел) | къса база
Pz.Kpfw.III Ausf J (Sd.Kfz.141) Pz.Kpfw.III Ausf J (Sd.Kfz.141/1) | 1941-1942 г. | 50 мм L/42 (ранен модел) 50 мм L/60 (късен модел) | къса база дълга база
Pz.Kpfw.III Ausf L (Sd.Kfz.141/1) | 1942 г. | 50 мм L/60 | дълга база
Pz.Kpfw.III Ausf M (Sd.Kfz.141/1) | 1942-1943 г. | 50 мм L/60 | дълга база
Pz.Kpfw.III Ausf N (Sd.Kfz.141/2) | 1942-1943 г. | 75 мм L/24 | дълга база
Pz.Kpfw.III Ausf M (Sd.Kfz.141/3) | 1943 г. | 14 мм огнемет Flammenwerfer | дълга база

### [редактиране] Елекрическа система

Електрическата система е изпълнена по еднопроводна схема с напрежение 12V. Потребители: електростартер, система за запалване, куполен вентилатор (Ausf.G—N), контролни прибори, осветление на прицелите, прибори за звукова и светлинна сигнализация, външно и вътрешно осветление, спусък на оръдието.

Източници на захранване са два акумулатора Bosch с капацитет 105 А/h, генератор Bosch GQL/300 с мощност 300 W (Ausf.А-G), Bosch GTLN/700 с мощност 700 W (Ausf.Е—F) или Bosch GTLN 600 с мощност 600 W (Ausf.Н—N).

### [редактиране] Средства за свръзка

Всички танкове Pz.Kpfw.III са снабдени с радиостанция FuG 5, която е разположена в отделението за управление, над скоростната кутия, вляво от мястото на стрелеца-радист. Далечина на свръзката: на телефония 6,4 км. и на телеграфия 9,4 км.

Вътрешната връзка между членовете на екипажа се осъществява с помоща на танково разговорно устройство и светосигнален прибор.

## [редактиране] Сравнителни данни

Тактико-технически характеристики на различните модификации Pz.Kpfw.III
Параметри/танк | Ausf.A | Ausf.B | Ausf.C | Ausf.D | Ausf.E | Ausf.F | Ausf.G | Ausf.H | Ausf.J | Ausf.J2 | Ausf.L | Ausf.M | Ausf.N
Бойно тегло, т. | 15,4 | 15,9 | 16 | 19,8 | 19,5 | 19,8 | 20,3 | 21,8 | 21,5 | 21,5 | 22,7 | 22,7 | 23
Екипаж | 5 | 5 | 5 | 5 | 5 | 5 | 5 | 5 | 5 | 5 | 5 | 5 | 5
Габарити, мм
Дължина | 5690 | 5670 | 5850 | 5920 | 5380 | 5380 | 5410 | 5410 | 5520 | 6280 | 6280 | 6410 | 5520
Ширина | 2810 | 2810 | 2820 | 2820 | 2910 | 2910 | 2950 | 2950 | 2950 | 2950 | 2950 | 2950 | 2950
Височина | 2340 | 2390 | 2420 | 2420 | 2440 | 2440 | 2440 | 2440 | 2500 | 2500 | 2500 | 2500 | 2500
Kлиренс | 380 | 375 | 375 | 375 | 385 | 385 | 385 | 385 | 385 | 385 | 385 | 385 | 385
Броня, мм
Челна | 14,5 | 14,5 | 14,5 | 30* | 30 | 30 | 30 | 60 | 50 | 50 | 70 | 70 | 70
Бордова | 14,5 | 14,5 | 14,5 | 30 | 30 | 30 | 30 | 30 | 30 | 30 | 30 | 30 | 30
Кърмова | 14,5 | 14,5 | 14,5 | 21 | 21 | 21 | 30 | 30 | 50 | 50 | 50 | 50 | 50
Горна | 10 | 10 | 10 | 17 | 17 | 17 | 17 | 17 | 17 | 17 | 18 | 18 | 18
Дъно | 4 | 4 | 4 | 16 | 16 | 16 | 16 | 16 | 16 | 16 | 16 | 16 | 16
Челна на куполата | 14,5 | 14,5 | 14,5 | 30 | 30 | 30 | 30 | 30 | 30 | 30 | 57 | 57 | 57
Борд на куполата | 14,5 | 14,5 | 14,5 | 30 | 30 | 30 | 30 | 30 | 30 | 30 | 30 | 30 | 30
Максимална скорост на движение, км/ч
По шосе | 32 | 35 | 35 | 35 | 40 | 40 | 40 | 40 | 40 | 40 | 40 | 40 | 40
На местността | 18 | 18 | 18 | 18 | 18 | 18 | 18 | 18 | 18 | 18 | 18 | 18 | 18
Запас от ход, км
По шосе | 165 | 165 | 165 | 165 | 165 | 165 | 165 | 155 | 155 | 155 | 155 | 155 | 155
На местността | 95 | 95 | 95 | 95 | 95 | 95 | 95 | 85 | 85 | 85 | 85 | 85 | 85
Препятствия
По ъгъл, ° | 30 | 30 | 30 | 30 | 30 | 30 | 30 | 30 | 30 | 30 | 30 | 30 | 30
Ров, м. | 2,7 | 2,3 | 2,3 | 2,3 | 2 | 2 | 2 | 2 | 2 | 2 | 2 | 2 | 2
Стена, м | 0,6 | 0,6 | 0,6 | 0,6 | 0,6 | 0,6 | 0,6 | 0,6 | 0,6 | 0,6 | 0,6 | 0,6 | 0,6
Брод, м. | 0,8 | 0,8 | 0,8 | 0,8 | 0,8 | 0,8 | 0,8 | 0,8 | 0,8 | 0,8 | 0,8 | 1,3 | 1,3

## [редактиране] Производство

Производство на различните модификации Pz.Kpfw.III в периода 1937 - 1943 г.

Модификация: | Период: | Брой:
Pz.Kpfw.III Ausf A | 1937 г. | 15
Pz.Kpfw.III Ausf B | 1937 г. | 15
Pz.Kpfw.III Ausf C | 1937-1938 г. | 15
Pz.Kpfw.III Ausf D | 1938 г. | 30
Pz.Kpfw.III Ausf E | 1938-1939 г. | 96
Pz.Kpfw.III Ausf F | 1939-1940 г. | 435
Pz.Kpfw.III Ausf G | 1940-1941 г. | 600
Pz.Kpfw.III Ausf H | 1940-1941 г. | 308
Pz.Kpfw.III Ausf J (ранен) | 1941-1942 г. | 1549
Pz.Kpfw.III Ausf J (късен модел) | 1941-1942 г. | 1067
Pz.Kpfw.III Ausf L | 1942 г. | 653
Pz.Kpfw.III Ausf M | 1942-1943 г. | 250
Pz.Kpfw.III Ausf N | 1942-1943 г. | 700

## [редактиране] Бойно използване

Първите произведени танкове Pz.Kpfw.III са приети на въоръжение през 1938 г., но не в бойните части, а в учебните центрове на немските бронетанкови войски. Всъщоност през цялата 1938 г. са провеждани само войскови изпитания, в чийто ход става ясно, че ходовата част на машината е ненадежна.

Не е потвърдено участието на Pz.Kpfw.III в аншлуса на Австрия март и окупацията на Судетска област през октомври 1938 г.

Със сигурност е установено, че първите 10 машини Pz.Kpfw.III са доставени във войските в началото на 1939 г. и са участвали в окупацията на Чехия и Моравия.

Предвидено е да бъдат произведени общо 2 538 танка, от които 244 през 1939 г. Поради затруднения в производството към 1 септември 1939 г. на въоръжение във войските са приети 123 машини, от които 25 са командирски. От тях непосредствено участие в окупацията на Полша вземат 69 танка. Според немски източници в боевете са изгубени 40 машини, от които 26 безвъзвратно. Организационно след окупацията на Полша в немската армия са включени 10 танкови дивизии с по два танкови полка, с малки изключения. По щата всеки полк е въоръжен с 54 танка Pz.Kpfw.III и PzBfWg III. Ясно е, че щатно танковите дивизии не са бил попълнени с необходимото по щата въоръжение.

В навечерието на бойните действия на запад - 10 май 1940 г. - немската армия има на въоръжение 451 Pz.Kpfw.III, от които 70 командирски машини. В хода на бойните действия немците губят 135 танка Pz.Kpfw.III.

През пролетта на 1941 г. Pz.Kpfw.III участва в бойните действия на Балканите. Най-голямата битка, в която участват Pz.Kpfw.III, е пробива на линията "Метакса" в Гърция и боя между 9-та тд и английския 3-ти кралски танков полк при при гр. Птолемайс. Немците печелят в директният сблъсък с английските танкове.

В същото време Pz.Kpfw.III вземат участие и Африканската кампания, която започва на 11 март. На същата дата 5-та лека танкова дивизия, имаща в състава си 80 танка Pz.Kpfw.III Ausf.G(trop). Малко по-късно в Африка е прехвърлена и 15-та тд. Първият бой, в който участва Pz.Kpfw.III, е атаката при Тобрук, на 30 април 1941 г.

През май 1942 г. немските войски в Африка получават първите Pz.Kpfw.III Ausf.J c 50 мм оръдие L/60. В английските документи тези машини са обозначавани като Panzer III Special. В хода на сражението при Ел Газала немците имат на въоръжение общо от 332 танка, от които 223 — Pz.Kpfw.III от различни модификации. В хода на настъплението при Ел Аламейн Ромел разполага само с 74 Pz.Kpfw.III Ausf.J, а в края му, след като е понесъл огромни загуби, наличието на танкове е 81 боеспособни машини. След отстъплението от Ел Аламейн и загубата на Либия немците, след като получават попълнение, успяват да спрат английските войски през януари 1943 г. в Тунис. В края на Африканската кампания войските на Ромел имат на въоръжение неголям брой Pz.Kpfw.III Ausf.J, Ausf.L и Ausf.N. След капитулацията на Ромел всички немски танкове са пленени от съюзниците. В хода на Африканската кампания Pz.Kpfw.III като цяло не показва високи качества, а в края й е равностоен на съюзническите машини.

Към 1 юни 1941 г. на въоръжение във Вермахта има 386 Pz.Kpfw.III с 37 мм оръдие, от които 81 в ремонт и 1090 Pz.Kpfw.III с 50 мм оръдие. В хода на месец юни се очаквало да посъпят още 133 новопроизведени машини. От тях за нахлуването в СССР са отделени 965 танка, разпределени почти равномерно в 16 от 19-те тд на Източния фронт - 6-та, 7-ма и 8-ма тд са въоръжени с танкове чехословашко производство. Превъзходството по едни или други показатели на Pz.Kpfw.III спрямо съветските танкове е неголямо, а в някои случаи те дори отстъпват. Например немската машина превъзхожда съветските Т-26 по въоръжение, маневреност и бронева защита; БТ-7 по бронева защита, а Т-28 и КВ по маневреност. По тези три параметъра Pz.Kpfw.III отстъпва само на Т-34. По други показатели като количество и качество на приборите за наблюдение, качеството на прицелите, надеждност на двигателя, трансмисият и ходовата част и разделение на задължениетя на екипажа Pz.Kpfw.III значително превъзхожда всички съветски машини, което при отсъствието на ярко изразено превъзходство, помагат на немската машина в повечето случаи да излезе победител в двубоите.

В хода на войната на Източния фронт немците губят безвъзвратно 660 танка Pz.Kpfw.III в периода юни-декември 1941 г и още 338 в периода януари-февруари 1942 г. При съществуващите темпове на производство немската промишленост не е била в състояние да възстанови тези загуби. Поради тази причина Вермахтът е изпитвал хронически недостиг на средни танкове. Въпреки това Pz.Kpfw.III остава основен танк във войските. Най-гоелми загуби Вермахтът понася в Сталинградската битка и битката за Кавказ.

В средата на 1942 г. основната тежест за борба със съветските танкове вече пада върху A Pz.Kpfw.IV, въоръжен с дългоцевно 75 мм, а на Pz.Kpfw.III все по-често е възлагана спомагателна роля. Въпреки това те все още съставляват половината от танковия парк на Вермахта. През лятото на 1943 г. немските танкови дивизии имат танков полк със смесена двубатальонна структура. В първия батальон има една танкова рота, а във втория - две роти въоръжени с Pz.Kpfw.III. Като цяло в щата на дивизията влизат 66 линейни танка Pz.Kpfw.III.

Последната голяма битка, в която участва средния танк Pz.Kpfw.III е операция "Цитадела". В операцията участват 961 танка Pz.Kpfw.III от различни модификации.

В края на 1943 г. производството на Pz.Kpfw.III е прекратено и това води до рязкото намаляване на количеството им във фронтовите части и съединения. Голям част от танковете са предадени на различни учебни и резервни части или са предислоцирани на Балканите или Италия. Към ноември 1944 г. във фронтовите части има на въоръжение около 212 Pz.Kpfw.III, от които на Източния фронт - 133, на Запад - 35 и в Италия 49.

През март 1945 г. във Вермахта има на въоръжение следния брой танкове Pz.Kpfw.III L/42 — 216; Pz.Kpfw.III L/60 — 113; Pz.Kpfw.III L/24 — 205; Pz.BeobWg.III — 70; Рz.BfWg.III — 4; Berge-Pz.Kpfw.III — 30.

Съгласно немските данни в периода 1 септември 1939 - 10 април 1945 г. безвъзвратните загуби на танкове Pz.Kpfw.III 4706 машини.

## [редактиране] Модификации

- Pz.Kpfw.III Ausf.A - базова машина с тегло 15,5 т. Монтиран е двигател "Maybach" HL 108TR с мощност 250 к.с. (184 kW). Развива скорость 32 км/ч. Екипаж 5 чел. Габарити: 5,69х2,81х2,33 м. Въоружение: 37-мм оръдие KwK L/46,5 и 3 7,92 мм картечници MG 34. През 1937 г. са произведени 15 машини.
- Pz.Kpfw.III Ausf.B - модификация с нова ходова част. Монтирани са осем опорни ролки с малък диаметър, окачени на листови ресьори. Командирската куличка е унифицирана с тази на Pz.Kpfw.IV Ausf.A. През 1937 г. са произведени 15 машини.
- Pz.Kpfw.III Ausf.C - модификация на Pz.Kpfw.IV Ausf.В с незначителни промени в ходовата част. В периода 1937-1938 г. са произведени 15 машини.
- Pz.Kpfw.III Ausf.D - модификация с увеличена бронева защита и увеличено до 19,8 т. тегло. Бордовата и страничната броня е увеличена до 30 мм. Монтирана е нова командирска куличка. Направение са незначителни изменения в окачването. През 1938 г. са произведени 30 машини.
- Pz.Kpfw.III Ausf.E - модификация с изцяло подновена ходова част и тегло 19,5 т. Скорост - 40 км/ч.Монтирани са шест опорни ролки, а окачването е торосионно. Двигателят е Maybach HL120TR с мощност 300 к.с. (220 kW). Променениса куполните люкове и кърмовата част на корпуса. В периода 1938-1939 г. са произведени 96 машини. Впоследствие всички танкове са превъоръжени с 50-мм оръдиеKwK 38, а картечниците са намалени до две.
- Pz.Kpfw.III Ausf.F - модификация на Pz.Kpfw.III Ausf.E. Направени са само незначителни изменения в оборудването на бойното отделение. В периода 1939-1940 г. са произведени 435 машини. Впоследствие всички танкове са превъоръжени с 50 мм оръдиеKwK 38, а картечниците са намалени до две.
- Pz.Kpfw.III Ausf.G - модификация на Pz.Kpfw.III Ausf.F с тегло 20,3 т. Направени са незначителни промени в корпуса. Монтирана е нова командирска кула с 5 наблюдателни прибора. Въоръжението се състои от 50 мм оръдие KwK 38 и 7,92 мм картечинци MG 34. Двигателят е Maybach HL120TR с мощност 300 к.с. (220 kW). В периода 1940-1941 г. са произведени 600 машини, от които 45 са за нуждите на Африканския корпус и носят обозначението Pz.Kpfw.III Ausf.G(trop).
- Pz.Kpfw.III Ausf.H - модификация с променена ходова част и тегло 21,6 т. Монтирани са водещо и направляващо колело с нова конструкция, веригите са с увеличена до 400 мм ширина. В челната част на корпуса е монтирана допълнителна бронирана плоча. Кърмовият сектор на куполата е с изцяло нов дизайн. В периода 1940-1941 г. са произведени 308 машини.
- Pz.Kpfw.III Ausf.J - модификация с увеличена до 50 мм бронезащита на челната част на корпуса. Курсовата картечница е монтирана по нов начин към корпуса. До декември 1941 г. е монтирано стандартно 50 мм оръдие KwK 39, след това 50-мм оръдие KwK 39 с дължина на цевта 60 калиб. Общо са произведени 2616 машини.
- Pz.Kpfw.III Ausf.L (Sd.Kfz.141/1) - модификация с увеличена бронезащита и тегло 22,7 т. В челната част е прибавена 20 мм броня. Габарити: 6,41х2,92х2,51 м. Въоръжението е като на късния модел Pz.Kpfw.III Ausf.J. През 1942 г. са произведени 653 машини.
- Pz.Kpfw.III Ausf.M - последна модификация на машината, в качеството й на линеен танк. Направени са незначителни промени в сравнение с Pz.Kpfw.III Ausf.L - премахнати са бордовите люкове, монтирана е система за преодолявана на водно препядствие с дълбочина до 1,3 м без предварителна подготовка. Монтирани са димови гранатомети. В периода 1942-1943 г. са произведени 250 машини.
- Pz.Kpfw.III Ausf.N (Sd.Kfz.141/2) - щурмови танк, въоръжен с 75 мм оръдие KwK 37 с дължина ан цевта 24 калиб. Корпусът и куполата са от Pz.Kpfw.III Ausf.L или Pz.Kpfw.III Ausf.L. В периода 1942-1943 г. са произведени 700 машини.
- Artillerie Schlepper - артилерийски влекач.
- Befehlswagen III Ausf.D1 (Sd.Kfz 267-268) - командирски танк.
- Befehlswagen III Ausf.E (Sd. Kfz. 266-268) - командирски танк.
- Befehlswagen III Ausf.H (Sd. Kfz. 266-268) - командирски танк.
- Befehlswagen III Ausf.K - командирски танк.
- Beobachtungswagen III (Sd.Kfz.143) - наблюдателна машина.
- Bergepanzer III (Sd. Kfz. 143) - ремонтно-евакуационна машина.
- Flakpanzer III - самоходна зенитна установка. Не е произвеждана.
- Minenraumpanzer III - машина за разминиране. Произведен е един прототип.
- Munitionspanzerwagen III Ausf.E/F/G - бронирана машина за превоз на боеприпаси.
- Munition Schlepper - брониран влекач за превоз на боеприпаси.
- Munitionpanzer Sturmgeschütz III Ausf.G - брониран влекач за превоз на боеприпаси.
- Pz.Kpfw.III Ausf.M (Sd. Kfz. 141/3) - огнеметен танк. През периода 1942 - 1943 г. са произведени 250 мапини.
- Pionierpanzerwagen III - инженерен танк.
- Panzer III Ausf.N Schienen-Kettenfahrzeug - железопътен танк.
- PzKpfw III Ausf.G/H mit Schachtellaufwerk - инженерен танк-булдозер. Произведен е 1 прототип.
- Panzer III Ausf.E(U) - танк, съоръжен за преминаване на водни прегради. Въоръжен с 37 мм оръдие.
- Panzer III Ausf.F(U) - танк, съоръжен за преминаване на водни прегради. Въоръжен с 50 мм оръдие L/42.
- Panzer III Ausf.D1(U) - командирски танк, съоръжен за преминаване на водни прегради.
- Panzer III Ausf.H(U) - командирски танк, съоръжен за преминаване на водни прегради.
- Stug 33 - 150 мм гаубица.
- Sturmgeschütz III Ausf.A/E (Sd.Kfz.141) - шурмова САУ, въоръжена с 75 мм оръдие 37 L/24 (44 сн.). Екипаж - 4 души.
- Sturmgeschütz III Ausf.F/G (Sd.Kfz.141/2) - шурмова САУ, въоръжена с 75 мм оръдие 40 L/48 (54 сн.) и 2 х 7.92 мм картечници MG 34 или MG 42 (600 пат.). Екипаж - 4 души.
- Sturmgeschütz IV (Sd. Kfz. 167) -
- Sturmhaubitze 42 (Sd.Kfz. 142/2) 105mm L/28 (L/30) - 105 мм щурмово оръдие. Монтирано е оръдие L/28 или L/30.
- Sturmgeschütz III Flammpanzer -

## [редактиране] Виж също

- Списък на немските танкове

Танковете на Германия
Pz.Kpfw.I | Pz.Kpfw.II | Pz.Kpfw.III | Pz.Kpfw.IV | Pz.Kpfw.V | Pz.Kpfw.VI

Взето от „http://bg.wikipedia.org../../../p/a/n/Panzerkampfwagen_III_7e6a.html“.

Категории: Военна техника от Втората световна война | Танкове

##### Views

- Статия
- Беседа
- Текуща версия

##### Търсене

##### На други езици

- Česky
- Dansk
- Deutsch
- English
- Español
- Suomi
- Français
- עברית
- Hrvatski
- Italiano
- 日本語
- Nederlands
- ‪Norsk (bokmål)‬
- Polski
- Português
- Русский
- Српски / Srpski
- Svenska
- Türkçe
- 中文